RESOLUCIÓN do 24 de marzo de 2011, da Secretaría Xeral de Ordenación do Territorio e Urbanismo, sobre a aprobación definitiva do expediente de delimitación do solo do núcleo rural de Fontela, na parroquia de San Cosme de Piñeiro, concello da Pastoriza (Lugo).
Consellería de Medio Ambiente, Territorio e Infraestruturas — III. Outras disposicións — 17/06/2011

O Concello da Pastoriza envía o este expediente de delimitación para os efectos de obter a súa aprobación definitiva, conforme a disposición adicional segunda.2 da Lei 9/2002, do 30 de decembro, de ordenación urbanística e protección do medio rural de Galicia.
I. Antecedentes.
O Concello da Pastoriza carece de instrumento de planeamento xeral, conta cun proxecto de delimitación do solo urbano aprobado definitivamente o 17 de abril de 1978, aplicable aos núcleos da Pastoriza, Bretoña e Reigosa, e que se rexe, fóra deles, polas normas de aplicación directa da LOUG e polas normas complementarias e subsidiarias de planeamento provincial.
A documentación remitida, datada en xaneiro de 2011, subscrita polo arquitecto Mario Iglesias e o enxeñeiro agrónomo Rubén Cobas, está composta por memoria, normativa e planos con dilixencia de aprobación provisional polo Concello.
Con datas do 10.12.2009 e do 20.7.2010, esta secretaría xeral ditou resolución que acordou non aprobar o proxecto de delimitación datado en xuño de 2009.
Respecto da tramitación administrativa, consta:
Segundo o indicado, respecto da documentación e tramitación, o expediente cumpre as determinacións contidas no punto 2 da disposición adicional segunda da LOUG.
II. Consideracións e fundamentación.
Logo de analizar a documentación achegada polo Concello do Corgo e á vista da proposta elaborada pola Subdirección Xeral de Urbanismo, cómpre indicar:
1. Fontela aparece recoñecido no Nomenclátor das entidades de poboación da provincia de Lugo (Decreto 6/2000), así como no Nomenclátor de entidades de poboación do INE.
2. Delimítase un núcleo con 15 edificacións residenciais e unha superficie neta de 30.470 m
2
segundo medición comprobada. Non se delimitan áreas como núcleo rural común.
3. A superficie edificada existente no núcleo é superior á metade da que se podería edificar aplicando a edificabilidade establecida no artigo 23.4 c) das NCSPP, polo que cumpre a consolidación edificatoria mínima establecida no artigo 13.3, primeiro inciso, da LOUG para os núcleos rurais histórico-tradicionais. A delimitación non supera a distancia máxima de 50 metros medida desde as edificacións con tipoloxía tradicional do núcleo.
4. Cumprindo a deficiencia advertida no anterior informe desta SXOTU, achégase informe favorable da Deputación Provincial de Lugo do 28.12.2010, titular da estrada DP-4404, que atravesa o núcleo que se pretende delimitar.
III. Resolución.
Visto canto antecede,
Aprobar o proxecto de delimitación do solo do núcleo rural de Fontela, na parroquia de San Cosme de Piñeiro, concello da Pastoriza.
Contra esta resolución, que non lle pon fin á vía administrativa, poderase interpoñer recurso de alzada ante o conselleiro de Medio Ambiente, Territorio e Infraestruturas, no prazo dun mes que se contará a partir do día seguinte ao de notificación desta resolución, sen prexuízo de que os interesados poidan exercer, de ser o caso, calquera outro que consideren procedente (artigos 48, 58, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificado pola Lei 4/1999, do 13 de xaneiro).
No suposto de que a persoa interesada sexa unha administración pública, non caberá interpoñer recurso en vía administrativa, e pódese interpor recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación, sen prexuízo da formulación, se é o caso, do requirimento previo en igual prazo (artigos 44 e 46 da Lei 29/1998, do 13 de xullo, da xurisdición contencioso-administrativa).
Santiago de Compostela, 24 de marzo de 2011.